jkorsvik/nowiki_second_scrape_merged huggingface dataset:
Postbanken Eiendom

Postbanken Eiendom er en norsk eiendomsmeglerkjede i DNB-konsernet. Kjeden består av et 30-talls meglerkontorer som er selvstendige selskaper tilknyttet Postbanken Eiendom AS gjennom franchiseavtaler. Postbanken Eiendom AS ble stiftet i 2004, men har historie tilbake til 1950 og grunnleggelsen av Norges Postsparebank.


== Eksterne lenker ==
Offisielt nettsted
Nova (stjerne)

En nova er en stjerne, vanligvis en hvit dverg, som i løpet av en periode øker sin lysstyrke kraftig.
En dvergstjerne som ligger svært nær en annen stjerne kan attrahere så mye gass fra sin kompanjong at denne gassen begynner å fusjonere. Energiutviklingen er tilstrekkelig til at stjernen skal kunne øke sin lysstyrke med mellom 7 og 16 størrelsesordener. Denne fusjonerende gassen, opp i mot en tusendels solmasse, sprenges bokstavelig bort fra stjernens overflate da den har en hastighet som er større enn unnslipningshastigheten fra stjernen.
Om den andre stjernen ligger tilstrekkelig nær og er tilstrekkelig stor, kan dette gjentas med noen titalls års mellomrom.


== Se også ==
Supernova
Hypernova
Astronomi
Pulsar


== Eksterne lenker ==
(en) Novae – kategori av bilder, video eller lyd på Commons 
(en) Nova – galleri av bilder, video eller lyd på Commons
Lucapa

Lucapa er en by i Angola med om lag 27 000 innbyggere. Byen er hovedstad i Lunda Norte-provinsen.


== Referanser ==
Stjerneatmosfære

Stjerneatmosfæren er den ytre regionen av en stjernes volum, og ligger over stjernekjernen, strålingssonen og konveksjonssonen. Den er delt inn i flere regioner av distinkte karakterer:

Fotosfæren, som er atmosfærens laveste og kaldeste lag, er normalt dens eneste synlige del. Lys som slipper ut fra stjernens overflate stammer fra denne regionen og passerer gjennom de overforliggende lagene. Solens fotosfære har en temperatur på mellom 5 770–5 780 K. Stjerneflekker, som er kjølige regioner av forstyrret magnetfelt ligger på fotosfæren.
Over fotosfæren ligger kromosfæren. Denne delen av atmosfæren kjøles først ned før den blir varmet opp til temperaturer opp mot 10 ganger temperaturen i fotosfæren.
Over kromosfæren ligger overgangsregionen hvor temperaturen øker raskt over en avstand på bare ca. 100 km.
Den ytterste delen av stjerneatmosfæren er koronaen, en tynn plasma som har en temperatur på over én million Kelvin. Mens alle stjernene i hovedserien innehar overgangsregioner og korona, har ikke alle utviklete stjerner det. Det later til at bare noen kjempestjerner og svært få superkjemper har koronaer. Et uløst problem innen astrofysikken og stjernene er hvordan koronaen kan bli varmet opp til slike høye temperaturer. Svaret ligger i magnetfeltet, men den eksakte mekanismen er fortsatt uklar.Under en total solformørkelse mørklegges solens fotosfære og atmosfærens andre lag kommer til syne. Ved observasjoner under en formørkelse vises solens kromosfære (i kort tid) som en tynn rosa bue, og dens korona blir sett som en tufsete halo. Det samme fenomenet i formørkelsesvariable dobbeltstjerner kan gjøre kromosfæren til superkjemper synlige.


== Referanser ==
Gravitasjonell mikrolinsing

Gravitasjonell mikrolinsing er et astronomisk fenomen på grunn av gravitasjonslinsens effekt. Det kan brukes til å oppdage objekter som i masse strekker seg fra planeter til stjerner, uavhengig av lyset de sender ut. Vanligvis kan astronomer bare oppdage lyse objekter som avgir mye lys (stjerner) eller store objekter som blokkerer bakgrunnslyset (skyer av gass og støv). Disse objektene utgjør en brøkdel av massen i en galakse. Mikrolinsing gjør studier av objekter som slipper ut lite eller ingen lys mulig.
MOA-2007-BLG-197Lb ble i 2015 den første brune dvergen som også går i bane rundt en sollignende stjerne, som ble oppdaget via gravitasjonell mikrolinsing.
Portsea (Victoria)

Portsea er en by i den sørlige delen av delstaten Victoria. Den ligger på Morningtonhalvøya 95 kilometer sør for delstatshovedstaden Melbourne langs Port Phillip-bukta. Administrativt hører Portsea under Shire of Mornington Peninsula.
Portseaområdet har en av Australias høyeste gjennomsnittsinntekter.Frem til 1985 befant det seg en krigsskole, OCS Portsea ved Point Nepean rett vest for Portsea. Det var innenfor det militære området rundt krigsskolen at Australias daværende statsminister Harold Holt forsvant under en svømmetur 17. desember 1967. Han ble antatt omkommet to dager senere.
Portsea er kalt opp etter øya Portsea utenfor Portsmouth i England.


== Referanser ==
Bolleberget

Bolleberget, egentlig Stora Bolleberget og Lilla Bolleberget, er to koller som ligger nordvest for Bollnäs i Sverige.


== Naturreservat ==
Stora Bolleberget naturreservat ble etablert i 2006, og dekker Stora Bolleberget, Bolletjärn og Blistermyran. Stora Bollebergets bratte nordøstskrent har over 200 år gamle furutrær, og er det sørligste kjente stedet i Sverige der snøsildre vokser. I Bolletjern er det satt ut røye. Flere gamle fangstgroper finnes i den østlige delen av naturreservatet.


== Alpinanlegg ==
På nordøstsiden av Lilla Bolleberget ligger alpinanlegget Bollebacken, som drives av Bollnäs Alpina Klubb med støtte fra Bollnäs kommune. Alpinanlegget har en høydeforskjell på 125 meter, fem nedfarter og tre heiser. Den lengste nedfarten er 800 meter lang.


== Hoppbakker ==
I tilknytning til alpinanlegget ligger et nedlagt skihoppanlegg. Det består av fire hoppbakker med størrelse K90, K60, K40 og K20. K60- og K40-bakkene ble bygd i 1964, den største av dem ble brukt under junior-EM i 1969. K90-bakken ble bygd i 1987 til det svenske mesterskapet som ble arrangert der i 1989. I 1991 ble det også arrangert et verdenscuprenn i Bolleberget. Bakken ble modernisert i 1995, men har ikke hatt aktivitet siden 2001, og er i dag (2011) forfalt og ubrukbar. Hoppanlegget ble drevet av Bollnäs GoIF.
Bakkerekord i K90, K60, K40 og K20-bakkene er henholdsvis 97, 62,5, 43,5 og 18 meter.


=== Viktige internasjonale renn (spesielt hopp) ===


== Langrennsløyper og golfbane ==
I Bolleberget finnes et nett av avgiftsbelagte lysløyper og andre skiløyper. Skistadionet har dusj, badstu og smørebod. Skiløypene i Bolleberget er knyttet sammen med andre skiløyper i distriktet.
Ved Bollegården, like ved alpinanlegget, ligger Bollebergets Golf, en 12-hulls pay and play-bane.


== Bollnäsfestivalen ==
Musikkfestivalen Bollnäsfestivalen ble arrangert på Bolleberget og i Långnäsparken  i Bollnäs på 1990-tallet.


== Referanser ==
Dannelsesentalpi

Dannelsesentalpien for en kjemisk forbindelse er endringen i entalpi etter dannelse av ett mol av stoffet, fra forbindelsens grunnstoffer. Symbolet for dannelsesentalpi er ΔHf. Er både reaktantene og produktet i sine standardtilstander, brukes betegnelsen standard dannelsesentlapi, med symbol ΔHf°.
Dannelsesentalpi blir målt i energi per mengde stoff, som oftest kJ/mol.


=== Standardtilstander ===
Standardtilstand markeres med °.

Standardtilstanden er ved et trykk på 1 atm
For et grunnstoff er standardtilstanden den mest stabile formen ved referansetemperaturen.
For et rent stoff er standardtilstanden den rene gassen, væsken eller faste stoffet ved referansetemperaturen.
For en forbindelse eller ion i løsning er standardtilstanden 1 M.Referansetemperaturen er som oftest 25 °C.


== Kilder ==
Pedersen, Bjørn (1998). Generell kjemi for universiteter og høyskoler. Oslo: Universitetsforlaget. ISBN 8200424138.
Holger Arctander

Holger Hanssøn Arctander (floruit ca. 1625) var en norsk student som skrev en latinsk lovprisning til Norge, Encomiolum Norvegianum (1625).
Arctander var sønn av Hans Holgerssøn og tilhørte en prestefamilien. Både faren og farfaren var sogneprester i Åfjord på Fosen. Han  gikk på domskolen i Lund i Skåne, som fremdeles var dansk, under rektoren Mogens Grave. I 1624 ble han innskrevet ved Københavns Universitet som Oligerus Iohannides, og nevnes to år senere som alumnus ved Kommunitetet. Siden forsvinner han fra alle kilder, og det er antatt at han døde ung. Det eneste han har etterlatt seg er det lille diktet Encomiolum Norvegianum, som ble utgitt som et 16 siders hefte i København i 1625.


== Encomiolum Norvegianum ==
Encomiolum Norvegianum betyr «en liten norsk lovsang» og er en lovsang til Arctanders fødeland Norge. Diktet er dedisert til prost i Fosen og sogneprest til Ørlandet Anders Christensøn, og til dikterens far Hans Holgerssøn og onkel Laurits Holgerssøn. I diktet nevner han blant annet nordmennenes skiløping, jakt på elg og andre dyr, Bergen og handelen med utlandet, Nidaros og Domkirken der.
Encomiolum Norvegianum ble gjenopptrykt i et festskrift til professor Ludvig Daae i 1904 av Roar Tank, som hadde fått utlånt et eksemplar av originalverket fra Det kongelige Bibliothek i København. Det var Ludvig Daae som hadde gjenoppdaget boken, etter at den hadde vært glemt i mange år.


== Litteratur ==
Historiske Skrifter tilegnede og overleverede Professor Dr. Ludvig Daae paa hans syttiende Fødselsdag den syvende December 1904. Christiania: Aschehoug, 1904.
The Bitch Is Back

The Bitch Is Back er en sang av den britiske sangeren Elton John og skrevet sammen med Bernie Taupin. Sangen ble utgitt som den andre singelen fra albumet Caribou (1974). Singelen nådde førsteplass i Canada, nummer fire i USA og nummer femten i Storbritannia. I USA ble låten sertifisert som gull av Recording Industry Association of America.Tina Turner spilte inn sangen og ga den ut på albumet Rough i 1978. Turner spilte sangen live på sine show på slutten av 70-tallet og et av disse opptakene er å finne på videoen At the Apollo. I 1991 spilte hun sangen inn igjen og ga den ut på albumet Two Rooms: Celebrating the Songs of Elton John & Bernie Taupin. Innspillingen fra 1991 ble nominert til en Grammy i kategorien Best Female Rock Vocal Performance. Hun har også sunget sangen sammen med Elton John på VH1 Fashion and Music Awards i 1995 og VH1 Divas Live '99.
Wenche Myhre spilte sangen live på showet Wenche 70 i 2017.


== Referanser ==


== Eksterne lenker ==
The Bitch Is Back på Allmusic
Kuito

Kuito er en by i Angola med om lag 185 000 innbyggere (estimert for 2010). Byen er hovedstad i Bié-provinsen.


== Referanser ==
Cam Ranh internasjonale lufthavn

Cam Ranh lufthavn (IATA: NHA, ICAO: VVCR) er en flyplass som ligger i Cam Ranh, provins Khanh Hoa i Vietnam. Flyplassen ble offisielt åpnet 18. mai 2004 og kan betjene 1 500 000 passasjerer i året.


== Terminaler, selskaper og reisemål ==
Vietnam Airlines (Ho Chi Minh-byen, Hanoi, Da Nang)
Vladivostok Air (Vladivostok)


== Kilder ==


== Eksterne lenker ==
Pleiku lufthavn

Cam Ranh lufthavn (IATA: PXU, ICAO: VVPK) er en flyplass som ligger i Pleiku, provins Gia Lai i Vietnam. Flyplassen ble offisielt åpnet 18. mai 2004 og kan betjene 1 500 000 passasjerer i året.


== Terminaler, selskaper og reisemål ==
Vietnam Airlines (Ho Chi Minh-byen, Hanoi, Da Nang)
Air Mekong (Ho Chi Minh-byen, Hanoi, Vinh)


== Referanser ==
Revesand

Revesand eller Rævesand er et tettbebygd sted på sydspissen av Tromøy i Arendal kommune. Stedet lå i Tromøy kommune frem til kommunesammenslåingen 1. januar 1992. 
Gjennom stedet går fylkesvei 191. Revesand har kommunal brygge hvor Merdøfergen legger til hvis passasjerer. Stedet har postnummer 4818 Færvik. Det har bedehus og har tidligere hatt dagligvareforretning.
Revesand var sammen med Merdø, Havsøya og Sandviga alle viktige uthavner for skipsfarten og trelasthandelen på 1500- og 1600-tallet, før Arendal fikk bystatus i 1723.


== Eksterne lenker ==
Kart over Revesand på Finn.no
Haakon Stang Lund

Haakon Stang Lund (født 3. juli 1943 i Tønsberg) er en norsk høyesterettsadvokat. Pensjonert fra 2016. 
Etter examen artium i 1962 tok han juridisk embetseksamen ved Universitetet i Oslo 1968 og jobbet ved Justisdepartementets lovavdeling 1968–69 og som  dommerfullmektig ved sorenskriveren i Østre Bærum 1969–70. I tiden 1970–78 jobbet han for Wikbort, Rein & Co., stasjonert i Kobe 1973-76. Han var partner i samme firma 1980–2008). 2008 - 2015 var han intern advokat i Norwegian Hull Club. Hans spesialområde er sjørett og sjøforsikring, som han har skrevet bok om. Stang Lund var sentral i blant andre saken mot John Fredriksen sitt rederi Marine Management (Stang Lund representerte  Assuranceforeningen Gard) i 1987, Happy Leader-utslippene utenfor Hellas i 1989 (for Gard), saken mot DnC-aksjemegleren Philippe Hecker (prosessfullmektig for Den norske Bank) i 1991, saken mot Empress-forliset i Milford Haven i 1996 (representerte Bergens Skibsassuranseforening), Rocknes-forliset utenfor Bergen i 2004 (representerte Norwegian Hull Club)
Hans bror Eilert Stang Lund (1939–) som var høyesterettsdommer (1995 - 2009), deres far Emil Stang Lund (født 1903) var advokat. Familien er i slekten Stang og Lundslekten som kom fra Farsund


== Verv ==
formann i Den norske sjørettsforening 1987–93
i planleggingskomiteen for norsk sjøforsikring 1993 - 2015)
sekretær i Gjensidige Skipsassuranseforeningers komite (1980 - 2000)

Styresekretær for CEFOR 2001–2008


== Utgivelser ==
Haakon Stang Lund, Trond Eilertsen og Jon Heimseth (1999). Handbook of Loss of Hire Insurance. Based upon the Norwegian Marine Insurance Plan 1996 (engelsk). Bergens Skibsassuranseforening (Norwegian Hull Club).  143 s. Eneforfatter av 2. (2008) og 3. utgaven (2016) av boken.


== Referanser ==
Dadohaehaesang nasjonalpark

Dadohaehaesang nasjonalpark (hangul: 다도해해상국립공원) er en nasjonalpark i Sør-Korea, som ligger i provinsen Sør-Jeolla. Den ble opprettet 23. desember 1981 som landets 14. nasjonalpark. Parken er landets største marine nasjonalpark og omfatter sju adskilte kystområder på Koreahalvøyas sørvestre kyst. Landarealet er øyene innenfor parkens grenser. I parken finnes 1542 ulike plantearter, 147 dyrearter, 11 arter pattedyr, 885 insektarter, 13 arter med reptiler og 165 fiskearter, hvorav 11 er ferskvannsfiskOmrådet har også historisk betydning, og åsted for flere slag. Blant annet slo admiral I Sun-sin tilbake angrep fra den japanske marinen mot slutten av Imjinkrigen.


== Referanser ==


== Eksterne lenker ==
Offisielt nettsted 
(en) Dadohaehaesang National Park – kategori av bilder, video eller lyd på Commons 
(en) Korea National Park Service: Dadohaehaesang nasjonalpark
Confolens

Confolens er en kommune i departementet Charente i regionen Nouvelle-Aquitaine sørvest i Frankrike. Confolens er sammen med Cognac underprefektur i departementet.


== Befolkningsutvikling ==
Antall innbyggere i kommunen Confolens


== Referanser ==


== Eksterne lenker ==
Offisielt nettsted 
(en) Confolens (commune déléguée) – kategori av bilder, video eller lyd på Commons 
Kommunedata INSEE
Wang Ja-ji

Wang Ja-ji (hangul: 왕자지) (født 1066, død 1122) var koreansk general under dynastiet Goryeo. Under Yun Gwan kjempet han for å beseire jursjenerne fra år 1107.
Federaţia Moldovenească de Fotbal

Federaţia Moldovenească de Fotbal (FMF) er særidrettsforbundet for fotball i Moldova med tilholdssted i Chişinău. FMF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt like etter landets uavhengighet fra Sovjetunionen i 1990 og ble medlem av UEFA i 1993 og FIFA i 1994.
FMF arrangerer blant annet Divizia Naţională (landets øverste divisjon) og Cupa Moldovei (det nasjonale cupmesterskapet). Nåværende fotballpresident er Pavel Ciobanu.


== Se også ==
Moldovas herrelandslag i fotball
Moldovas kvinnelandslag i fotball


== Eksterne lenker ==
(ro) Offisielt nettsted
Fudbalska Federacija na Makedonija

Fudbalska Federacija na Makedonija (FFM) er særidrettsforbundet for fotball i Nord-Makedonia med tilholdssted i Skopje. FFM er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1949 og ble medlem av både FIFA og UEFA i 1994.
FMF arrangerer blant annet Prva Liga (landets øverste divisjon) og Kup na Makedonija (det nasjonale cupmesterskapet). Nåværende fotballpresident er Muamed Sejdini.


== Se også ==
Nord-Makedonias herrelandslag i fotball
Nord-Makedonias kvinnelandslag i fotball


== Eksterne lenker ==
Offisielt nettsted
Brensholmen skole

Brensholmen skole er en del av Hillesøyskolen, sammen med Kattfjord skole, Skarven Barnehage og Kattfjord barnehage. Skolen ligger på Brensholmen, med adresse Austeinveien 1, 9118 Brensholmen. Hillesøyskolen har en felles administrativ ledelse, men er lokalisert på flere ulike steder geografisk.
Brensholmen skole har et fådelt barnetrinn og et fulldelt ungdomstrinn. Elevene kommer fra Kattfjord skole for å gå ungdomstrinnet på Brensholmen skole.
Brensholmen skole har pr. 2011 ca 105 elever som kommer bra bygdene Sommarøy, Buvik, Kattfjord og Sandneshamn.
Fudbalski savez Crne Gore

Fudbalski savez Crne Gore (FSCG) (kyrillisk: Фудбалски савез Црне Горе) er særidrettsforbundet for fotball i Montenegro med tilholdssted i Podgorica. FSCG er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt den 18. mars 1931 og ble medlem av både FIFA og UEFA i 2007, like etter at landet fikk tilbake sin uavhengighet i 2006. 
FSCG arrangerer blant annet Montenegrinsk 1. divisjon (landets øverste divisjon) og Crnogorski fudbalski kup (det nasjonale cupmesterskapet). Nåværende fotballpresident er den tidligere fotballspilleren Dejan Savićević.


== Se også ==
Montenegros herrelandslag i fotball
Montenegros kvinnelandslag i fotball


== Eksterne lenker ==
Offisielt nettsted
Odd Hald

Odd Hald (født 1900, død 1985) var en norsk fotograf og pioner som drev fotoatelier i Bogstadveien 3 i 50 år, fra 1935 til 1985, da han var i sitt 85. år. 
Hald ble utdannet i Bayerische Statslehereanstalt für Lichtbildwesen i München. Siden arbeidet han Wien i det legendariske atelieret til hoff-fotografen Madame d'Ora. I 1929 kom han til Junker-Jensen i København. Deretter var han operatør hos Reimert Kehlet i København. Etter flere år vendte han tilbake til Kehlet for å studere fargefotografi.Hald ble kjent som portrettfotograf, med barneportretter som spesiale. I tillegg kom bryllupfotografering i hans atelier, passfoto og reproduksjonsfotografering.
Hald sverget hele livet til de tunge storformatkameraene med glassplater, et av dem er utstilt i Preus museum. Polaroidkamera for passfoto var eneste «moderne» kamera han innførte. Lyssettingen la han stor vekt på, et intrikat system av lamper som skulle gi de beste resultater i tråd med hans ideal om naturlighet og myk tegning. (URD: nr 27. 5.juli 1930) Dette ser man at han oppnådde i sine portretter, men også i fotografiene av skuespillere ved Nationaltheatret.


== Referanser ==
Deogyu-san nasjonalpark

Deogyu-san nasjonalpark (hangul: 덕유산국립공원) er en nasjonalpark i Sør-Korea, som ligger i provinsene Nord-Jeolla og Sør-Gyeongsang. Den ble opprettet 1. februar 1975 som landets 10. nasjonalpark. Parken omfatter områder innenfor fylkesgrensene til Muju, Jangsu, Geochang og Hamyang. Parken ligger i utkanten av fjellkjeden Baekdudaegan; i øst ligger Gaya-san, i vest Naejang-san, i sør Jiri-san og i nord Gyeryong-san og Songni-san. Deogyu-san er kilden til elvene Geum som renner mot nord, og Nakdong som renner mot vest. I parken finner en landets fjerde høyeste fjelltopp, Deogyu-san (1614 moh). 
I parken finnes 1067 ulike plantearter, noe som har gitt arken kallenavnet «The Heaven of Wild Flowers». I tillegg finnes 32 arter pattedyr, 130 fuglearter, 9 amfibiearter, 13 reptilarter, 28 fiskearter og 1337 ulike arter med insekter. Blant parkens truede dyrearter er eurasisk flygeekorn, oter og to mårarter.


== Referanser ==


== Eksterne lenker ==
(en) Deogyusan National Park – kategori av bilder, video eller lyd på Commons 
(en) Korea National Park Service: Deogyufjellet nasjonalpark
Alamin Abdeletif

Alamin Abdeletif (født 1942 i Asmara, Eritrea) er en eritreisk musiker.


== Oversikt ==
Født i Asmara (Abshawel), begynte Abdeletif å synge på seremonier og feiringer. Senere sluttet han seg til MTA (Mahber Teather Asmara) en teatergruppe. På 70-tallet ble Abdeletif tvunget til å forlate sitt hjemland og dro til Saudi-Arabia, på grunn av politisk uro i Etiopia. Han tilbragte mange år i eksil og sang tradisjonelle og originale Tigre-sanger.


== Kjente sanger ==
Uma
Selam Kibleki Selam
Abay Aba Shawel
Rummana
Selam
Elal Wudei
Datin’

«Datin'» er en amerikansk filmsang, skrevet av Fred Wise og Randy Starr. Elvis Presley framførte den i Paramount-filmen Paradise, Hawaiian Style (1966). Rick Richards (Presley) sang «Datin'» sammen med Jan Kohana (barneskuespilleren Donna Butterworth) i en scene ombord i et helikopter.
Instrumentalsporet ble spilt inn i Radio Recorders Studio, Hollywood, 26. juli 1966. Presley la på sang 5. august 1966. «Datin'» ble utgitt (med Elvis Presley alene) på soundtrackalbumet Paradise, Hawaiian Style (RCA Victor LPM 3643 (mono) og RCA Victor LSP 3243 (stereo)) i 1966. Paramount-produsent var Joseph Lilley.


== Referanser ==
Federazione Sammarinese Giuoco Calcio

Federazione Sammarinese Giuoco Calcio (FSGC) er særidrettsforbundet for fotball i San Marino med tilholdssted i San Marino by. FSGC er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1931 og ble medlem av både FIFA og UEFA i 1988. 
FSGC arrangerer blant annet Campionato Sammarinese di Calcio (landets øverste divisjon) og Coppa Titano (det nasjonale cupmesterskapet). Nåværende fotballpresident er Giorgio Crescentini.


== Se også ==
San Marinos herrelandslag i fotball


== Eksterne lenker ==
Offisielt nettsted
Concurrent C

Concurrent C er en utvidet variant av programmeringsspråkene C og C++ som tilbyr en syntaks for parallell programmering. Språket benytter paradigmet extended rendezvous for distribuerte operativsystemer og distribuert programvare. Mens tradisjonelle rendezvous i programmeringsspråket Ada benytter overføring av informasjon i én retning, fra sender til mottager, foregår meldingene i Concurrent C i begge retninger.


== Litteratur ==
Gehani, Narain, Roome, William Douglas (1989). The concurrent C programming language. Silicon Press Summit, NJ, USA, mars 1989. ISBN 0-929306-00-7 , ISBN 978-0929306001. CS1-vedlikehold: Flere navn: forfatterliste (link)
Gehani, Narain, Roome, William Douglas (1992). The concurrent C programming language. Software—Practice and Experience. Vol. 22(3). 265–285, mars 1992. CS1-vedlikehold: Flere navn: forfatterliste (link)
Fudbalski savez Srbije

Fudbalski savez Srbije (FSS) (Serbisk: Фудбалски савез Србије) er særidrettsforbundet for fotball i Serbia med tilholdssted i Beograd. FSS er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1919 og ble medlem av FIFA i 1921 og UEFA i 1954 som en del av det jugoslaviske fotballforbundet. 
FSS arrangerer blant annet Superliga Srbije (landets øverste divisjon) og Lav Kup Srbije (det nasjonale cupmesterskapet). Nåværende fotballpresident er Tomislav Karadžić.


== Se også ==
Serbias herrelandslag i fotball
Serbias kvinnelandslag i fotball


== Eksterne lenker ==
Offisielt nettsted
BitC

BitC er et programmeringsspråk for systemprogrammering som blir utviklet av forskere ved Johns Hopkins University og The EROS Group, LLC, som en del av prosjektet Coyotos. Formålet med BitC var å utvikle støtte for formell, programvarestyrt verifikasjon.
BitC er foreløpig under betatesting. Den siste betaversjonen er 0.9.1 fra 17. februar 2006. Språket blir ikke lenger vedlikeholdt.


== Status ==
Jonathan S. Shapiro, hovedutvikleren av BitC, kunngjorde i mars 2012 at han hadde sluttet å videreutvikle det, siden språket hadde grunnleggende designsvakheter og ikke var brukbart i sin nåværende form.


== Referanser ==